smcproject/ml-wiki-sentences huggingface dataset:
തുടക്കത്തിൽ (1838) ഒരു വൃത്താകൃതിയിലുള്ള ലേഔട്ടിൽ, നീളമുള്ള സ്റ്റോർ ഒരു വശത്തേക്ക് പുറപ്പെടുന്ന ഒരു ഡിഫ്രൻസ് എഞ്ചിൻ ആയി സങ്കൽപ്പിക്കപ്പെട്ടു.
പിന്നീട് ഡ്രോയിംഗുകൾക്ക് വേണ്ടി (1858) ഒരു തരം ഗ്രിഡ് ലേഔട്ട് ചിത്രീകരിക്കുന്നു.
ഒരു ആധുനിക കമ്പ്യൂട്ടറിലെ സെൻട്രൽ പ്രോസസ്സിംഗ് യൂണിറ്റ് (സിപിയു) പോലെ മിൽ അതിന്റേതായ ആന്തരിക നടപടിക്രമങ്ങളിൽ ആശ്രയിക്കും, "ബാരൽ" എന്ന് വിളിക്കപ്പെടുന്ന കറങ്ങുന്ന ഡ്രമ്മുകളിലേക്ക് ചേർത്തിരിക്കുന്ന കുറ്റി ഉപയോഗിച്ച് സൂക്ഷിക്കുന്നു, കൂടുതൽ സങ്കീർണ്ണമായ ചില നിർദ്ദേശങ്ങൾ നടത്താൻ ഉപയോക്താവിന്റെ പ്രോഗ്രാം വ്യക്തമാക്കാൻ ഉപയോഗിച്ചേക്കാം.
അവലംബം ↑ ↑ 1 2 ↑ ↑ ↑ 1 2 ↑ ↑ ↑ ↑ 1 2 Collier 1970 , പുറം.
sfn error: no target: CITEREFCollier1970 ( help ) ↑ Bromley 1982 , പുറം.
sfn error: no target: CITEREFBromley1982 ( help ) ↑ Bromley 1982 , പുറം.
sfn error: no target: CITEREFBromley1982 ( help ) ↑
അമൃതപുരി ശ്രീ മാതാ അമൃതാനന്ദമയി ദേവിയുടെ പ്രധാന ആശ്രമം
അമൃതപുരി യഥാർത്ഥത്തിൽ പറയകടവ്, ലോകപ്രശസ്ത ആത്മീയ ആചാര്യനായ മാതാ അമൃതാനന്ദമയി ദേവിയുടെ പ്രധാന ആശ്രമമാണ് , ആലിംഗന സന്യാസി എന്നും അറിയപ്പെടുന്നു.
പല ദക്ഷിണേന്ത്യൻ ഭാഷകളിലും 'അമ്മ' എന്നർത്ഥം വരുന്ന അമ്മ എന്ന പേരിലും അവർ അറിയപ്പെടുന്നു.
മാതാ അമൃതാനന്ദമയി മഠത്തിന്റെ അന്താരാഷ്ട്ര ആസ്ഥാനം കൂടിയാണ് ഈ സ്ഥലം.
ഇത് കേരള സംസ്ഥാനത്താണ് സ്ഥിതി ചെയ്യുന്നത്, അതായത് 8 കരുനാഗപ്പള്ളിയിൽ നിന്ന് കിലോമീറ്റർ അകലെ, 29 കൊല്ലത്ത് നിന്ന് കിലോമീറ്റർ അകലെ, ഏകദേശം 110 തിരുവനന്തപുരത്തിന് വടക്ക് 120 കി.
മീ കൊച്ചിക്ക് തെക്ക് കി.
ആശ്രമത്തിന്റെ സ്ഥാനം ഇപ്പോൾ അറിയപ്പെടുന്ന പേര് കൂടിയാണ് അമൃതപുരി.
അമൃതപുരി 100 ഏക്കർ സ്ഥലത്ത് വ്യാപിച്ചുകിടക്കുന്നു, കൂടാതെ ആസ്ഥാനം കൂടിയാണ്, അമൃത വിശ്വ വിദ്യാപീഠം ഏഴ് കാമ്പസുകളിൽ ഒന്നാണ് ഇത്.
മാതാ അമൃതാനന്ദമയി മഠത്തിന് കീഴിൽ പ്രവർത്തിക്കുന്ന ഒരു ആഗോള ചാരിറ്റി ഫൗണ്ടേഷനാണ് "എംബ്രേസിംഗ് ദ വേൾഡ്" റഫറൻസുകൾ
അമൃതലാൽ ബോസ് ഇംഗ്ലീഷ് വിലാസം https://ml.wikipedia.org/wiki/Amrita_Lal_Basu
ഒരു ബംഗാളി നാടകകൃത്തും നടനും സംവിധായകനുമായിരുന്നു അമൃതലാൽ ബോസ് (1853 - 1929).
അഭിനയയോഗ്യത തികഞ്ഞവയായതു കൊണ്ട് ഇദ്ദേഹത്തിന്റെ നാടകങ്ങൾ ശ്രദ്ധേയത നേടിയിരുന്നു.
ഒരു  സ്റ്റേജ് ഡയറക്ടർ ആയിരുന്ന ജ്യോതിരീന്ദ്രനാഥ ടാഗോറിൽ നിന്നാണ് നാടകരചനയ്ക്കും നാടകാഭിനയത്തിനുമുള്ള പ്രചോദനം അമൃതലാലിന് ലഭിച്ചത്.
മോളിയേയുടെ ഹാസ്യനാടകങ്ങളെ മാതൃകയാക്കി ഇദ്ദേഹം രചിച്ച നാടകങ്ങൾ എല്ലാം വിജയമായിരുന്നു.
കൊൽക്കത്തയിൽ ഒരു നാടകസംഘം ഉണ്ടാക്കി വളർത്തിയെടുക്കുന്നതിൽ ബോസ് സാരമായ പങ്കു വഹിച്ചിട്ടുണ്ട്.
1872-ൽ ഇദ്ദേഹം കൊൽക്കത്തയിൽ സ്ഥാപിച്ച നാടകസംഘമാണ് ഇന്ത്യയിലെ ആദ്യത്തെ ജനകീയ നാടകസമിതി.
ഹാസ്യനാടകങ്ങളും പ്രഹസനങ്ങളും എഴുതുന്നതിൽ അമൃതലാലിന് അസാമാന്യമായ വൈദഗ്ദ്ധ്യമുണ്ടായിരുന്നു.
കൃപണേർധൻ (ലുബ്ധന്റെ ധനം) , വിവാഹ ബിഭ്രാട് (വിവാഹ വിഭ്രാന്തി) , ഹീരക് ചൂർണ് (ഹീരക ചൂർണം) , നവയൌവൻ (നവയൌവനം) തുടങ്ങിയ നാടകങ്ങളിൽ  സമകാലികജീവിതത്തിലെ എല്ലാ കെടുതികളും പ്രതിബിംബിച്ചിരിക്കുന്നു.
സ്ത്രീധനശല്യം, പാശ്ചാത്യ വേഷഭൂഷകളുടെ അന്ധമായ അനുകരണം എന്നിവ ബോസിന്റെ സുശക്തമായ വിമർശനത്തിനു വിധേയമായിട്ടുണ്ട്.
ജീവനുള്ള കഥാപാത്രങ്ങളും നീറുന്ന സമകാലികപ്രശ്നങ്ങളും നിറഞ്ഞ ആ നാടകങ്ങൾ കലാപരമായി വളരെ ഉയർന്ന നിലവാരം പുലർത്തുന്നു.
1929-ൽ ഇദ്ദേഹം നിര്യാതനായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ബോസ് അമൃതലാൽ ബോസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമൃതപ്പാല ഇംഗ്ലീഷ് വിലാസം https://ml.wikipedia.org/wiki/Decalepis_arayalpathra
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് അമൃതപ്പാല .
( ശാസ്ത്രീയനാമം : Decalepis arayalpathra ) .
വംശനാശഭീഷണിയുള്ള ഈ കുറ്റിച്ചെടി പശ്ചിമഘട്ടത്തിന്റെ തെക്കേ അറ്റത്തുള്ള കാടുകളിൽ കാണുന്നു.
കാണി സമുദായക്കാർ ഇതിനെ അൾസറിനെതിരെ ഔഷധമായി ഉപയോഗിക്കുന്നു.
ആയുർവേദസാഹിത്യങ്ങളിൽ നടത്തിയ അന്വേഷണങ്ങൾ ഇതുതന്നെയാണോ മൃതസഞ്ജീവനി എന്ന് സംശയമുണർത്തുന്നുണ്ട്.
വെളുത്തകറയുള്ള ഒരു ബഹുവർഷിയാണ് അമൃതപ്പാല.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Decalepis arayalpathra എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Decalepis arayalpathra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അമൃതപാല
തെക്കേ ഇന്ത്യയിലെ ഒരു തദ്ദേശസസ്യമാണ് അമൃതപാല എന്ന വള്ളിച്ചെടി.
ഇതിൽ 2-3 വർഷമാകുമ്പോഴേക്കും വലിയ കിഴങ്ങുകൾ ഉണ്ടാവാറുണ്ട്.
ഔഷധഗുണവും സുഗന്ധവുള്ള അമൃതപാലയുടെ കിഴങ്ങ് അച്ചാറുണ്ടാക്കാനും ആരോഗ്യവർദ്ധനത്തിനായും ഉപയോഗിക്കുന്നുണ്ട്.
അമൃതപാല വർദ്ധിച്ച ആവശ്യകതയും തന്മൂലമുള്ള  അമിതമായ ഉപഭോഗവും ഇതിന്റെ നിലനിൽപ്പിനുതന്നെ ഭീഷണിയാവുന്നു.
കായകൾ വട്ടക്കാക്കൊടിയോട്സാമ്യമുണ്ട്.
പാലോട് ബൊട്ടാണിക്കൽ ഗാർഡനിൽ അമൃതപാലയും, ആരോഗ്യപ്പച്ചയും, പേര് വെളിപ്പെടുത്താത്ത മറ്റ് മൂന്ന് സസ്യങ്ങളും ചേർന്ന കാൻസർ മരുന്ന് വികസിപ്പിച്ചെടുക്കാൻ ശ്രമം നടത്തിയിരുന്നു.
അമൃതബസാർ പത്രിക ഇംഗ്ലീഷ് വിലാസം https://ml.wikipedia.org/wiki/Amrita_Bazar_Patrika
ഇന്ത്യയിൽ ബംഗാളി ഭാഷയിൽ പ്രസിദ്ധീകരിച്ചിരുന്ന ഒരു പഴയ ദിനപത്രമായിരുന്നു അമൃതബസാർപത്രിക .
ഇത് തുടങ്ങിയത് 20 ഫെബ്രുവരി 1868 നാണ്.
ബ്രിട്ടീഷ് ഇന്ത്യയിലെ ബംഗാൾ പ്രവിശ്യയിലെ ഒരു ധനിക വ്യാപാരിയായിരുന്ന ഹരിനാരായൺ ഘോഷിന്റെ മക്കളായ  ശിശിർ ഘോഷ്, മോതി ലാൽ ഘോഷ് എന്നിവരാണ് ഇത് തുടങ്ങിയത്.
ഇന്ത്യൻ സ്വാതന്ത്യസമരത്തെ ധീരമായി പിന്തുണയ്ക്കുകയും, സ്വാതന്ത്ര്യാനന്തര വികസനപ്രവർത്തനങ്ങളെ ക്രിയാത്മകമായി സഹായിക്കുകയും ചെയ്ത പ്രമുഖദേശീയ ദിനപത്രമായിരുന്നു ഇത് .
ഉത്തരപൂർവേന്ത്യയിലെ ജനശബ്ദവും, ദേശീയ പത്രരംഗത്തെ സജീവ സാന്നിധ്യവും ആയിരുന്ന ഈ പത്രത്തിന്റെ പ്രസിദ്ധീകരണം നിലച്ചു പോയെങ്കിലും ഒരു നൂറ്റാണ്ടുകാലം നിർഭയമായും നിഷ്പക്ഷമായും പത്രധർമം നിറവേറ്റി പൂർവ ഇന്ത്യയിലെ ജനങ്ങളുടെ പ്രത്യേകിച്ചും മൂന്ന് നാല് തലമുറകളിൽപെട്ട ബംഗാളികളുടെ, ചിന്തയെയും ജീവിതവീക്ഷണത്തെയും കലാബോധത്തെയും സ്വാധീനിച്ച ഈ പത്രത്തിന് ഇന്ത്യയുടെ രാഷ്ട്രീയ, സാമൂഹ്യ, സാംസ്കാരിക ചരിത്രത്തിൽ സുപ്രധാനമായ സ്ഥാനമാണുള്ളത്.
1868-ൽ ബംഗാളിവാരികയായി പ്രസിദ്ധീകരിച്ച് തുടങ്ങുകയും, 1888-ൽ ഇംഗ്ളീഷ് വാരികയായി രൂപപ്പെടുകയും ചെയ്ത അമൃതബസാർ പത്രിക 1891-ലാണ് ദിനപത്രമായത്.
ഘോഷ് സഹോദരന്മാർ എന്ന് അറിയപ്പെട്ട വസന്തകുമാർ ഘോഷ്, ഹേമന്തകുമാർ ഘോഷ്, ശിശിർഘോഷ്, മോത്തിലാൽ ഘോഷ് എന്നിവരാണ് പത്രിക ആരംഭിച്ചതും വളർത്തിയതും.
ഇവരിൽ വസന്തകുമാർ സ്വന്തം ഗ്രാമമായ അമൃതബസാറിൽ നിന്ന് അമൃതപ്രഭാമണി എന്ന ദ്വൈവാരിക തുടങ്ങി.
ഇദ്ദേഹത്തിന്റെ കാലശേഷം ഹേമന്തകുമാറും, ശിശിർകുമാറും ചേർന്ന് ഇതിനെ 'അമൃതബസാർ പത്രിക' എന്ന പേരിൽ വാരികയാക്കി പ്രസിദ്ധീകരിച്ചു.
1871-ൽ ഇതിന്റെ പ്രസിദ്ധീകരണം കൊൽക്കത്തയിലേക്ക് മാറ്റി.
വിദേശീയാധിപത്യത്തെ നിശിതമായി വിമർശിക്കുകയും, ദേശീയബോധത്തെ ജ്വലിപ്പിക്കുകയും ചെയ്ത പത്രികയെ നിരോധിക്കാൻ അധികാരികൾ വെമ്പൽകൊണ്ടെങ്കിലും ഇംഗ്ളീഷ് പത്രങ്ങളെ നിരോധിക്കാൻ അന്ന് നിയമം ഇല്ലാതിരുന്നതിനാൽ അത് നടന്നില്ല.
1891-മുതൽ ദേശീയതയുടെ സമർഥമായ ജിഹ്വയും, നവോത്ഥാനത്തിന്റെ സജീവശബ്ദവും ആയിരുന്നു പത്രിക.
സ്വാതന്ത്യ്രലബ്ധിക്കുശേഷവും ഇന്ത്യൻ ഭരണാധികാരികളുടെ ഭരണത്തെ വിമർശനാത്മകമായി വിലയിരുത്തുകയും പദ്ധതി പ്രവർത്തനങ്ങളെയും, സാമൂഹ്യസാംസ്കാരികമുന്നേറ്റങ്ങളെയും കലവറ കൂടാതെ പിന്തുണയ്ക്കുകയും ചെയ്യുന്നു നയം പത്രിക പിന്തുടർന്നു.
നയരൂപീകരണത്തിലും അഭിപ്രായ പ്രകടനത്തിലും തികച്ചും സ്വതന്ത്രമായ നിലപാട് എല്ലാക്കാലത്തും പത്രിക കൈക്കൊണ്ടു.
സാമ്പത്തികവും ഭരണപരവും ആയ പ്രശ്നങ്ങളാൽ മുടങ്ങിയും, പിന്നെയും തുടങ്ങിയും കുറെക്കാലം കഴിഞ്ഞ പത്രിക ഒടുവിൽ പ്രവർത്തനം നിർത്തിവെയ്ക്കേണ്ടിവന്നു.
അമൃതവാഹിനി
1976 ൽ പുറത്തിറങ്ങിയ മലയാളചലച്ചിത്രമാണ് അമൃതവാഹിനി .
ജെ. ശശികുമാറാണ് സംവിധാനം.
പ്രേം നസീർ , ശാരദ , തിക്കുറിശ്ശി സുകുമാരൻ നായർ, അടൂർ ഭാസി എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
ഉമ്മർ സംഗീതസംവിധാനം നിർവഹിച്ചു.
ഹിന്ദി സിനിമയായ ഖിലൊണയുടെ റീമേക്കാണ് ഈ ചിത്രം.
അഭിനേതാക്കൾ പ്രേം  നസീർ [[|തിക്കുറിശ്ശി സുകുമാരൻ നായർ|തിക്കുറിശ്ശി]] അടൂർ  ഭാസി ശാരദ ജയൻ കവിയൂർ  പൊന്നമ്മ ഗാനങ്ങൾ മരുഭൂമിയിൽ വന്ന മാധവമേ നീ മടങ്ങിപ്പോവുകയോ കൊടുങ്കാറ്റേ നീ ഇളംകാറ്റാകൂ ഇരുട്ടിൽ കൊളുത്തിവച്ച മണിവിളക്കായിരുന്നു വൃന്ദാവനം സ്വർഗ്ഗമാക്കിയ ശ്രീകൃഷ്ണാ - അമ്പിളി അഭയദീപമേ തെളിയൂ  അമൃത കിരണ മഴ ചൊരിയൂ - എസ്. ജാനകി ചെമ്പരത്തി കാടുപൂക്കും മാനം  പൂങ്കനികൾ പൂത്തുലയും പൂമാനം അങ്ങാടിമരുന്നുകൾ ഞാൻ ചൊല്ലിത്തരാമോരോന്നായ് - അടൂർ  ഭാസി, ശ്രീലത
അമൃതവർഷിണി ഇംഗ്ലീഷ് വിലാസം https://ml.wikipedia.org/wiki/Amritavarshini
കർണാടക സംഗീതത്തിലെ അറുപത്തിആറാമത്തെ മേളകർത്താരാഗമായ ചിത്രാംബരിയുടെ ഒരു ജന്യരാഗമാണ് അമൃതവർഷിണി .
( സംസ്കൃതം : अमृतवर्षिणि , തമിഴ് : அம்ருதவர்ஷிணி )
ആരോഹണം	:	'സ ഗ മ പ നി സ'
അവരോഹണം	:	'സ നി പ മ ഗ സ'
ഈ രാഗത്തിൽ മുത്തുസ്വാമി ദീക്ഷിതർ രചിച്ച ആനന്ദാമൃതാകർഷിണി എന്നാരംഭിക്കുന്ന കീർത്തനം വളരെ പ്രസിദ്ധമാണ്.
ദീക്ഷിതർ ഒരിക്കൽ ഈ കീർത്തനം പാടി രാമനാഥപുരത്തു മഴ പെയ്യിച്ച്, തദ്ദേശവാസികളുടെ ജലക്ഷാമം പരിഹരിച്ചതായി ഐതിഹ്യമുണ്ട്.
അമൃതധാര
ഒരു മലയാള ഭാഷ വൃത്തമാണ് അമൃതധാര .
ഇപ്രകാരം തന്നെ ആപീഡത്തിലെ പാദങ്ങൾ മാറ്റിമറിച്ചുണ്ടാക്കുന്ന മറ്റ് വൃത്തങ്ങളാണ് കലികയും ലവലിയും ലക്ഷണം “ ഇഹ പദചതുരൂർദ്ധ്വ
12,16,20,8 എന്ന അക്ഷരക്രമത്തിനു പാദങ്ങളെ ബന്ധിച്ച ആപീഡത്തിന് അമൃതധാര' എന്നു പേർ.
അമൃതവാണി
മലയാളത്തിൽ പ്രസിദ്ധീകരിക്കപ്പെട്ട ഖുർആനിന്റെ ആദ്യത്തെ സമ്പൂർണ്ണ കാവ്യാവിഷ്കാരമാണ് അമൃതവാണി .
കെ. ജി. രാഘവൻനായർ രചിച്ച ഈ ഗ്രന്ഥം ഇസ്ലാമിക് പബ്ലിഷിങ് ഹൗസാണ് പ്രസിദ്ധീകരിച്ചത്.
പുറം കണ്ണികൾ മധുസൂദനൻ നായരുടെ ആലാപനത്തിന്റെ ഓഡിയോ അറഹ്‌മാൻ യാസീൻ അന്നാസ് മുഹമ്മദ് മധുസൂദനൻ നായരുടെ ആലാപനം സൂറതുൽ റഹ്മാനിന്റെ ആലാപനം അമൃതവാണിയുടെ ഒരു അധ്യായത്തിന്റെ വീഡിയോ ആവിഷ്കാരം
എഢീ വാൻ ഹാലൻ
ഒരു ഡച്ച്- അമേരിക്കൻ സംഗീതജ്ഞനും ഗാനരചയിതാവും സംവിധായകനുമാണ് എഢീ വാൻ ഹാലൻ (ജനനം ജനുവരി 26, 1955).
അമേരിക്കൻ ഹാർഡ് റോക്ക് സംഗീത സംഘം വാൻ ഹാലൻ -ന്റെ സഹസ്ഥാപകനായ എഡീ ഇവരുടെ പ്രധാന ഗിറ്റാറിസ്റ്റായിരുന്നു.
ചില സമയങ്ങളിൽ അവരുടെ കീബോർഡിസ്റ്റായും ഇദ്ദേഹം മാറിയിട്ടുണ്ട്.
ലോകത്തിലെ ഏറ്റവും മഹാനായ ഗിറ്റാറിസ്റ്റുകാരിൽ ഒരാളായി കണക്കാക്കപെടുന്ന എഢീ വാൻ ഹാലനെ 2011-ൽ റോളിംങ്ങ് സ്റ്റോൺ മാഗസിൻ അവരുടെ എക്കാലത്തെയും മഹാന്മാരായ 100 ഗിറ്റാറിസ്റ്റുകളിൽ എട്ടാമനായി തിരഞ്ഞെടുത്തിട്ടുണ്ട്.
2012-ൽ എഢീ വാൻ ഹാലനെ ഗിറ്റാർ വേൾഡ് മാഗസിൻ എക്കാലത്തെയും മഹാന്മാരായ 100 ഗിറ്റാറിസ്റ്റുകളിൽ ഒന്നാമനായി തിരഞ്ഞെടുത്തിട്ടുണ്ട്.
അവലംബം പുറത്തേക്കുള്ള കണ്ണികൾ എഢീ വാൻ ഹാലൻ ഫേസ്‌ബുക്കിൽ എഢീ വാൻ ഹാലൻ ട്വിറ്ററിൽ ഇന്റർനെറ്റ് മൂവി ഡാറ്റാബേസിൽ നിന്ന് എഢീ വാൻ ഹാലൻ Internet Movie Database Official Van Halen website
എണ്ണ ഇംഗ്ലീഷ് വിലാസം https://ml.wikipedia.org/wiki/Oil വെളിച്ചെണ്ണ‍‍‍‍
ജലവുമായി മിശ്രണം ചെയ്യാൻ സാധിക്കാത്തതും ആൽക്കഹോളിലും ഈഥറിലും ലയിക്കുന്നതുമായ നിഷ്ക്രിയമായ ഒരിനം രാസ പദാർത്ഥമാണ് എണ്ണ .
സാധാരണ അന്തരീക്ഷ ഊഷ്മാവിൽ ഇവ പശിമയുള്ള ദ്രവ പദർത്ഥമായി കാണപ്പെടുന്നു.
എണ്ണകളിൽ വളരെ ഉയർന്ന തോതിൽ കാർബണും ഹൈഡ്രജനും അടങ്ങിയിരിക്കുന്നു.
ഇവ പൊതുവെ തീ പിടിക്കുന്നതും വഴുക്കലുള്ളതുമായ സ്വഭാവമുള്ളവയാണ്.
എണ്ണക്കറുപ്പൻ ഇംഗ്ലീഷ് വിലാസം https://ml.wikipedia.org/wiki/Onychargia_atrocyana
ചതുപ്പുകൾക്കടുത്തുള്ള ഉയരം കുറഞ്ഞ വനമേഖലകളിൽ കാണപ്പെടുന്ന പാൽത്തുമ്പി കുടുംബത്തിൽ ഉള്ള ഒരിനം സൂചിത്തുമ്പിയാണ് എണ്ണക്കറുപ്പൻ അഥവാ ചതുപ്പുനർത്തകൻ ( ശാസ്ത്രീയനാമം : Onychargia atrocyana ) .
ഏഷ്യയിലെ ബംഗ്ലാദേശ് , ചൈന , ഹോങ്ങ്‌കോങ്ങ് , ഇന്തോനേസ്യ , ഇന്ത്യ , ശ്രീലങ്ക , ബർമ , മലേഷ്യ , ഫിലിപ്പീൻസ് , സിംഗപ്പൂർ , തായ്‌ലാന്റ് , വിയറ്റ്‌നാം എന്നിവിടങ്ങളിൽ കാണുന്നു.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം Query Results Archived 2011-07-17 at the Wayback Machine .
Singapore Odonata by Tang Hung Bun Archived 2016-03-03 at the Wayback Machine .
പുറത്തേക്കുള്ള കണ്ണികൾ എണ്ണക്കറുപ്പൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
എണ്ണക്കറുപ്പൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഈ എന്ന ലേഖനം related to damselflies ഒരു stub ആണ്.
എണ്ണക്കാട് ഇംഗ്ലീഷ് വിലാസം https://ml.wikipedia.org/wiki/Ennakkad എണ്ണക്കാട് അപരനാമം: കൊച്ചുവയലാർ എണ്ണക്കാട് 9°17′30″N 76°33′16″E ﻿ / ﻿ 9.2917°N 76.5544°E ﻿ / 9.2917; 76.5544 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല ആലപ്പുഴ ഭരണസ്ഥാപനം(ങ്ങൾ) ബുധന്നൂർ ഗ്രാമ പഞ്ചായത്ത് ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത 1352 / ച.
മീ കോഡുകൾ • തപാൽ • ടെലിഫോൺ 689 624 +91 479 സമയമേഖല UTC +5:30 പ്രധാന ആകർഷണങ്ങൾ എണ്ണക്കാട് കൊട്ടാരം
ആലപ്പുഴ ജില്ലയുടെ തെക്കു കിഴക്ക് ഭാഗത്തായി ചെങ്ങന്നൂർ പട്ടണത്തിനടുത്ത് സ്ഥിതി ചെയ്യുന്ന ഗ്രാമമാണ്‌ എണ്ണക്കാട് .
കമ്മ്യൂണിസ്റ്റ് പ്രസ്ഥാനത്തിന്റെ ഒരു ശക്തികേന്ദ്രമായിരുന്ന ഈ പ്രദേശം കൊച്ചുവയലാർ എന്നാണ്‌  അറിയപ്പെട്ടിരുന്നത്.
ആരാധാനാലയങ്ങൾ കറ്റിട്ടയിൽ  കാവ് പാപ്പടിയിൽ ദേവീ ക്ഷേത്രം നാലുവിള ഭഗവതി ക്ഷേത്രം ശ്രീകൃഷ്ണസ്വാമീ ക്ഷേത്രം സെന്റ് ജോർജ്ജ് ഓർത്ത്ഡോക്സ് പള്ളി പെരിങ്ങിലിപുരം.
സെന്റ് മേരീസ് ഓർത്തഡോക്സ് പള്ളി സെന്റ് മൈക്കേൽ കത്തോലിക്ക പള്ളി ബ്രതേൺ അസ്സെംബ്ലി പള്ളി കടുവിനാൽക്കാവ് കീച്ചേരിൽക്കാവ്.
കുഴുവേലിൽക്കാവ് സാംസ്കാരികസ്ഥാപനങ്ങൾ കൈരളി ഗ്രന്ഥശാല വായനശാല, എണ്ണയ്കാട് സർക്കാർ സ്ഥാപനങ്ങൾ ഗവ.
യു.പി.സ്കൂൽ എണ്ണക്കാട് പ്രൈമറി ഹെൽത്ത് സെൻറെർ ഗവ.
ആയൂർവ്വേദ ആസ്പത്രി കൃഷി വികസന ആഫീസ് ബുധനൂർ പഞ്ചായത്താഫീസ് എണ്ണക്കാട് വില്ലേജാഫീസ് അവലംബം ↑ http://www.localgovkerala.net/htm/statinfo.asp?
ID=469 intId=5 പുറത്തേക്കുള്ള കണ്ണികൾ
എഡ്‌വേഡ് തടാകം ഇംഗ്ലീഷ് വിലാസം https://ml.wikipedia.org/wiki/Lake_Edward
ആഫ്രിക്കയിൽ കോങ്ഗോ - ഉഗാണ്ടാ അതിർത്തിയിലുള്ള ഒരുതടാകമാണ് എഡ്‌വേഡ് തടാകം .
ആഫ്രിക്കയിലെ ഭ്രംശതാഴ്വര (ഗ്രേറ്റ് റിഫ്റ്റ്വാലി) യോടനുബന്ധിച്ചുള്ള തടകശൃംഖലയിൽ പെട്ട ഇത് സമുദ്രനിരപ്പിൽ നിന്ന് 915 മീറ്റർ ഉയരത്തിലാണ് സ്ഥിതിചെയ്യുന്നത്.
77 കി.
നീളത്തിലും 40 കി.
വീതിയിലും വ്യാപിച്ചുകിടക്കുന്ന ഇതിന്റെ ശരാശരി ആഴം 17 മിറ്ററും പരമാവധി ആഴം 112 മീറ്ററും ആണ്.
റൂയിൻഡി, റൂത്ഷൂരു എന്നീ രണ്ടു നദികൾ എഡ് വേഡിലാണ് പതിക്കുന്നത്.
ഈ തടാകത്തിലുള്ള വെള്ളം കാസിങ്ഗാ ചാനലിലൂടെ ജോർജ് തടകത്തിലേക്കും അവിടെനിന്ന് സെംലികി നദിയിലൂടെ ആൽബർട്ട് തടാകത്തിലേക്കും ഒഴുകുന്നു.
ആൽബർട്ട് തടാകത്തിലെ വെള്ളം വാർന്നൊഴുകുന്നതാണ് നൈൽ നദിയുടെ ഉദ്ഭവത്തിനു നിദാനം.
എഡ്‌‌വേഡ് തടാകത്തിൽ സമൃദ്ധമായ ഒരു മത്സ്യശേഖരമുണ്ട് .
ഇക്കാരണത്താൽ തടാകതീരത്ത് നനാജാതി പക്ഷികൾ പറ്റംചേർന്നു വിഹരിക്കുന്നു.
തടാകത്തിന്റെ തെക്കരികും അനുബന്ധിച്ചുള്ള ചതുപ്പുകളും നീർക്കുതിരകളുടെ താവളമാണ്.
1889-ൽ പ്രസിദ്ധ പര്യവേഷകനായ എച്ച്. എം. സ്റ്റാൻലിയാണ് ഈ തടാകം കണ്ടെത്തിയത്.
അന്നത്തെ വെയിൽസ് രാജകുമാരൻ ആയിരുന്ന ആൽബർട്ട് എഡ്‌‌വേഡിന്റെ ബഹുമാനാർഥം ആണ് സ്റ്റാൻലി ഈ തടാകത്തിന് ഈ പേർ നൽകിയത്.
അവലംബം പുറംകണ്ണികൾ http://encyclopedia2.thefreedictionary.com/Edward,+Lake http://allafrica.com/stories/200809170249.html
എഡ്‌വേഡ് ഫ്രെഡറിക് കേലാർട്ട്
ശ്രീലങ്കയിൽ ജനിച്ച ഒരു ഡോക്ടറും പ്രകൃതിശാസ്ത്രജ്ഞനുമായിരുന്നു ലെഫ്റ്റനന്റ് കേണൽ എഡ്‌വേഡ് ഫ്രെഡറിക് കേലാർട്ട് (Lieutenant Colonel Edward Frederick Kelaart ) (21 നവംബർ 1819 – 31 ആഗസ്ത് 1860).
ആ പ്രദേശത്തെ ജീവവർഗ്ഗത്തെപ്പറ്റി ആദ്യമായി വ്യവസ്ഥാപിതരീതിയിൽ പഠനം നടത്തിയവരിൽ ഒരാളായ അദ്ദേഹം ശ്രീലങ്കയിലെ നിരവധി സസ്യങ്ങളെയും ജീവജാലങ്ങളെയും വിവരിക്കുകയുണ്ടായി.
1819 നവംബർ 21 -ന് കൊളംബോയിലാണ് കേലാർട്ട് ജനിച്ചത്.
അദ്ദേഹത്തിന്റെ കുടുംബം ഡച്ച് ജർമൻ പിന്മുറക്കാരുടേതായിരുന്നു.
ഏകദേശം 1726 കാലത്താണ് അദ്ദേഹത്തിന്റെ പിൻഗാമികൾ ശ്രീലങ്കയിൽ എത്തിയത്.
16 വയസ്സിൽ അദ്ദേഹം ശ്രീലങ്കൻ ഗവണ്മെന്റിൽ മെഡിക്കൽ അസിസ്റ്റന്റ് ആയിച്ചേർന്നു.
1838- ൽ എഡിൻബർഗ് സർവ്വകലാശാലയിൽ പഠനത്തിനുചേർന്ന അദ്ദേഹം 1841 -ൽ ലണ്ടൻ റോയൽ കോളേജിൽ നിന്നും എം ഡി കരസ്ഥമാക്കി.
ഗ്രന്ഥങ്ങൾ (1846) Flora calpensis; contributions to the botany and topography of Gibraltar, and its neighbourhood .
(1853) Prodromus Faunæ Zeylanicæ ; being Contributions to the Zoology of Ceylon (1854) Descriptions of new or little-known species of Reptiles collected in Ceylon .
Annals and Magazine of Natural History (2) 13: 25-30.
(1854) Catalogue of the Reptiles collected in Ceylon .
13:137-140.
(1857) Introductory Report on the natural history of the Pearl Oyster of Ceylon (1859) Contributions to Marine Zoology; being descriptions of Ceylon Nudibranchiate Molluscs, Sea Anemones and Entozoa , Colombo.
എണ്ണക്കുരുടി ഇംഗ്ലീഷ് വിലാസം https://ml.wikipedia.org/wiki/Uropeltis_ocellata
ഇന്ത്യയിലെ ഏറ്റവും ചെറിയ പാമ്പാണ് എണ്ണക്കുരുടി (Shield tail snake, Blind snake) (ശാസ്ത്രീയനാമം: Uropeltis ocellata ).
വിഷമില്ലാത്ത ഇവയ്ക്ക് കാഴ്ചയിൽ മണ്ണിരയോടു സാദൃശ്യമുണ്ട്.
കുരുടൻ പാമ്പ് , കോലിപ്പാമ്പ് , വിരപ്പാമ്പ് , കവചവാലൻ എന്നീ പേരുകളിലും ഇവ പ്രാദേശികമായി അറിയപ്പെടുന്നു.
കേരളത്തിൽ ഇവ സാധാരണയായി കാണപ്പെടുന്നു.
ഇവയുടെ വർഗ്ഗത്തിൽ പെട്ട അമ്മിഞ്ഞ കുടിയൻ പാമ്പ്, വെള്ളമൂക്കൻ കുരുടിപ്പാമ്പ്, തിൻഡൽ കുരുടിപ്പാമ്പ്, കൊക്കുരുട്ടിപ്പാമ്പ് എന്നിവയും കേരളത്തിൽ കാണുന്നവയാണ്.
കാഴ്ചയിൽ മണ്ണിരയോടു സാദൃശ്യമുള്ള എണ്ണക്കുരുടിയെ തവിട്ടുനിറവും അവ്യക്തമായ കണ്ണുകളുമാണ് തിരിച്ചറിയാൻ സഹായിക്കുന്നത്.
കല്ലിനടിയിലും മറ്റും ഒളിച്ചിരിക്കുന്ന ഇവ അപൂർവ്വമായി വീട്ടിനുള്ളിലും പ്രവേശിക്കാറുണ്ട്.
പടമില്ലാത്ത ഇവയെ ഈർപ്പമുള്ള സ്ഥലങ്ങളിലാണ് സാധാരണമായി കാണുന്നത്.
ചുവപ്പുകലർന്ന തവിട്ടു നിറമാണ് ഇവയുടെ ശരീരം.
പകൽസമയം മണ്ണിനടിയിൽ കഴിയുന്നു.
ഉറുമ്പ് , ചിതൽ തുടങ്ങിയ ചെറുപ്രാണികളാണ് ഭക്ഷണം.
മേയ് മുതൽ ജൂലായ് വരെയുള്ള കാലത്താണ് മുട്ടയിടുന്നത് .
പയർമണിയോളം മാത്രമാണ് മുട്ടയുടെ വലിപ്പം.
പുറത്തേക്കുള്ള കണ്ണികൾ Uropeltis ocellatus റെപ്‌റ്റൈൽ ഡാറ്റാബേസിൽ നിന്നും .
Accessed 2 September 2007.
എഡ്‌വിൻ ല്യൂട്ടൻസ് ഇംഗ്ലീഷ് വിലാസം https://ml.wikipedia.org/wiki/Edwin_Lutyens
ബ്രിട്ടീഷ് രാജ്യകാലത്തെ ഒരു  പ്രധാന ആർക്കിടെക്ട് ആയിരുന്നു സർ.
എഡ്‌വിൻ ലാൻഡ്‌സീയർ ലൂട്ടെൻസ് .
( 29 March 1869 – 1 January 1944 ).
20 ആം നൂറ്റാണ്ടിലെ ഒരു മികച്ച ആർക്കിടെക്ടായി കണക്കാക്കപ്പെട്ടിരുന്നു ഇദ്ദേഹം.
അദ്ദേഹത്തിന്റെ പുതിയ ബ്രിട്ടിഷിന്റെ രൂപകല്പകനായി കണക്കാക്കപ്പെടുന്നു.
ഇന്ത്യയുടെ തലസ്ഥാന നഗരിയായ ന്യു ഡെൽഹി രൂപകൽപ്പന ചെയ്തത് ഇദ്ദേഹമാണ്.
ചിത്രശാല ല്യൂട്ടൻ രൂപകൽപ്പന ചെയ്തതവയിൽ ചിലത് St Jude's , Hampstead Garden Suburb The India Gate , Delhi ഇന്ത്യാ ഗേറ്റ് , ഡെൽഹി War Memorial, Victoria Park , Leicester Hampton Court Bridge Nashdom, Taplow, South Buckinghamshire Nashdom, Taplow , South Buckinghamshire അവലംബം പ്രസിദ്ധീകരണങ്ങൾ Edwin Lutyens Charles Bressey, The Highway Development Survey , Ministry of Transport, 1937 Edwin Lutyens Patrick Abercrombie, A Plan for the City County of Kingston upon Hull , Brown (London Hull), 1945.
കൂടുതൽ വായനക്ക് Lutyens Abroad: The Work of Sir Edwin Lutyens Outside the British Isles , edited by Andrew Hopkins and Gavin Stamp .
London: British School at Rome, 2002 (paperback, ISBN 0-904152-37-5 ).
Petter, Hugh.
Lutyens in Italy: The Building of the British School at Rome .
London: British School at Rome, 1992 (paperback, ISBN 0-904152-21-9 ).
Skelton, Tim Gliddon, Gerald.
Lutyens and the Great War .
London: Frances Lincoln, 2008 (hardback, ISBN 978-0-7112-2878-8 ).
പുറത്തേക്കുള്ള കണ്ണികൾ Wikimedia Commons has media related to Edwin Lutyens .
Sir Edwin Lutyens (1869-1944) Archived 2007-02-05 at the Wayback Machine .
The Lutyens Trust Jane Ridley, "Architect for the metropolis", City Journal , Spring 1998 Archived 2009-03-30 at the Wayback Machine .
The creations of Sir Edwin Lutyens @ Ward's Book of Days Nashdom - A Lutyens Masterpiece in South Buckinghamshire Archived 2016-03-04 at the Wayback Machine .
The cathedral that never was - exhibition of Lutyens' cathedral model at the Walker Art Gallery
എഡ്‌വേഡ് ഗിബ്ബൺ ഇംഗ്ലീഷ് വിലാസം https://ml.wikipedia.org/wiki/Edward_Gibbon എഡ്‌വേഡ് ഗിബ്ബന്റെ ചിത്രം - രചന, ഹെന്‌റി വാൾട്ടൻ
എഡ്‌വേഡ് ഗിബ്ബൺ പതിനെട്ടാം നൂറ്റാണ്ടിലെ (ഏപ്രിൽ 27, 1737 - ജനുവരി 16, 1794) ഒരു ഇംഗ്ലീഷ് ചരിത്രകാരനും പാർലമെന്റ് അംഗവും ആയിരുന്നു.
അദ്ദേഹത്തിന്റെ മുഖ്യകൃതി, റോമാസാമ്രാജ്യത്തിന്റെ തളർച്ചയുടേയും തകർച്ചയുടേയും ചരിത്രം (History of the Decline and Fall of the Roman Empire) 1776-നും 1788-നും ഇടക്ക് ആറു വാല്യങ്ങളായി പ്രസിദ്ധീകരിക്കപ്പെട്ടു.
"തളർച്ചയും തകർച്ചയും" അതിലെ ആക്ഷേപഹാസ്യം നിറഞ്ഞ ഗദ്യത്തിന്റെ മേന്മ, മൂല്യസ്രോതസ്സുകളിലുള്ള ആശ്രയം, സംഘടിതമതത്തിന്റെ വിമർശനം എന്നിവയുടെ പേരിൽ ശ്രദ്ധിക്കപ്പെട്ടു.
ഇംഗ്ലണ്ടിൽ സറിയിൽ പുട്ട്ണി നഗരത്തിലെ ലൈം ഗ്രോവിൽ എഡ്‌വേഡ്-ജൂഡിത്ത് ഗിബ്ബൺ ദമ്പതിമാരുടെ മകനായി 1737-ലാണ് എഡ്വേഡ് ഗിബ്ബൺ ജനിച്ചത്.
അദ്ദേഹത്തിന്റെ മാതാപിതാക്കൾക്ക് വേറെ ആറുമക്കൾ കൂടി ജനിച്ചെങ്കിലും അവരെല്ലാം ശൈശവത്തിൽ മരിച്ചു.
"സൗത്ത് സീ കുമിള" എന്നറിയപ്പെടുന്ന 1720-ലെ ഓഹരിക്കമ്പോളത്തകർച്ചയിൽ ഗിബ്ബന്റെ എഡ്‌വേഡ് എന്നു തന്നെ പേരുള്ള മുത്തച്ഛന് സ്വത്തെല്ലാം നഷ്ടപ്പെട്ടിരുന്നു.
എന്നാൽ കാലക്രമേണ അദ്ദേഹം വീണ്ടും ധനം സമ്പാദിച്ചതിനാൽ ഗിബ്ബന്റെ പിതാവിന് സാമാന്യം വലിയ സ്വത്ത് പൈതൃകമായി കിട്ടി.
ബാല്യത്തിൽ തുടരെയുള്ള ആരോഗ്യപ്രശ്നങ്ങൾ അദ്ദേഹത്തെ അലട്ടിക്കൊണ്ടിരുന്നു.
"അമ്മ അവഗണിക്കുകയും പോറ്റമ്മ(നഴ്സ്) പട്ടിണിക്കിടുകയും ചെയ്ത ഇത്തിരിക്കില്ലാത്ത കുട്ടി" ആയിരുന്നു താനെന്ന് ഗിബ്ബൺ പറയുന്നു.
ഒൻപതാമത്തെ വയസ്സിൽ തെംസ് നദിയുടെ തീരത്തുള്ള കിങ്ങ്സ്റ്റണിൽ ഡോക്ടർ വൊഡേസൺ എന്നൊരാളുടെ സ്കൂളിൽ അദ്ദേഹത്തെ ചേർത്തു.
താമസിയാതെ അമ്മ മരിച്ചു.
അദ്ദേഹം ഏറെ ഇഷ്ടപ്പെട്ട് "കിറ്റി അമ്മായി" എന്നു വിളിച്ചിരുന്ന കാതറീൻ പോർട്ടന്റെ വെസ്റ്റ്മിൻസ്റ്റർ സ്കൂളിലാണ് പിന്നെ ഗിബ്ബൺ ചേർന്നത്.
അമ്മയുടെ വെറുപ്പ് മാത്രം അനുഭവിച്ചു വളർന്ന തനിക്ക്, അറിവിന്റേയും, യുക്തിയുടേയും, പിന്നീട് തന്റെ ആനന്ദവും ആശ്വാസവും ആയിത്തീർന്ന വായനയുടേയും  ലോകങ്ങളിലേക്കു വഴിതുറന്നത് അവരാണെന്ന്, 1786-ൽ അവരുടെ മരണസമയത്ത് ഗിബ്ബൺ നന്ദിപൂർവം അനുസ്മരിച്ചു.
1751 ആയപ്പോൾ ഗിബ്ബൺ പരന്ന വായനയുടെ ശീലം പ്രകടിപ്പിച്ചു.
ലോറൻസ് എക്കാർഡിന്റെ "റോമൻ ചരിത്രം" (1713), വില്യം ഹോവലിന്റെ പൊതുചരിത്രം (1680–85), ആദിമകാലം മുതലുള്ള വിശ്വചരിത്രം" എന്ന പ്രശംസ പിടിച്ചുപറ്റിയ പരമ്പരയുടെ 65 വാല്യങ്ങളിൽ പലതും എല്ലാം വായനയിൽ ഉൾപ്പെടുത്തിയ ഗിബ്ബൺ, താൻ ഭാവിയിൽ പിന്തുടരാനിരിക്കുന്ന വഴിയുടെ സൂചന അന്നേ നൽകി .
ഓക്സ്ഫോർഡ്, ലോസാൻ, വിശ്വാസയാത്ര
ആരോഗ്യം മെച്ചപ്പെടുത്താനായി 'ബേത്ത്' എന്ന സുഖവാസകേന്ദ്രത്തിൽ ഗിബ്ബൺ കുറേക്കാലം കഴിഞ്ഞു.
തുടർന്ന് 1752-ൽ 15-ആമത്തെ വയസ്സിൽ അദ്ദേഹത്തെ ഓക്സ്ഫോർഡിലെ മാഗ്ദലൻ കോളജിൽ ചേർത്തു.
അവിടത്തെ സാഹചര്യങ്ങൾ ഗിബ്ബന്റെ സ്വഭാവത്തിന് ചേരുന്നവയായിരുന്നില്ല.
ഓക്സ്ഫോർഡിൽ കഴിഞ്ഞ 14 മാസം തന്റെ ജീവിതത്തിലെ ഏറ്റവും അലസവും പ്രയോജനരഹിതവുമായ സമയമായിരുന്നെന്ന് പിന്നീട് ഗിബ്ബൻ പരിതപിച്ചു.
അമ്മായിയുടെ സ്വാധീനം ഗിബ്ബണിൽ ദൈവജ്ഞാനപരമായ തർക്കങ്ങളിൽ താത്പര്യം ജനിപ്പിച്ചിരുന്നു.
സ്വതന്ത്രചിന്തകനായ ദൈവശാസ്ത്രജ്ഞൻ കോണ്യേഴ്സ് മിഡിൽട്ടന്റേയും അദ്ദേഹത്തിന്റെ അത്ഭുതപ്രവർത്തനങ്ങളെക്കുറിച്ച് ഒരന്വേഷണം (1749) എന്ന കൃതിയുടേയും സ്വാധീനത്തിൽ ഇത് ഗിബ്ബണെ എത്തിച്ചു.
തന്റെ കൃതിയിൽ അത്ഭുതങ്ങളുടെ സംഭവ്യതയെ മിഡിൽട്ടൺ നിഷേധിച്ചിരുന്നു; എന്നാൽ ഗിബ്ബൺ മിഡിൽട്ടണെ എതിർത്തു.
ആ തർക്കവും, കത്തോലിക്കാ മെത്രാൻ ഷാക് ബെനീൻ ബോസറ്റ്(1627–1704), ഇലിസബത്തൻ ഈശോസഭാവൈദികൻ റോബർട്ട് പാർസൺസ്(1546–1610), എന്നിവരുടെ രചനകളുടെ സ്വാധീനവും, ഓക്സ്ഫോർഡിലെ ഗിബ്ബന്റെ നാളുകളിലെ ഏറ്റവും ശ്രദ്ധേയമായ സംഭവത്തിന് വഴിയൊരുക്കി: 1753 ജൂൺ എട്ടാം തിയതി ഗിബ്ബൺ കത്തോലിക്കാവിശ്വാസത്തിലേക്ക് പരിവർത്തിതനായി.
നാടകരചയിതാവ് ഡേവിഡ് മാലറ്റിന്റേയും അദ്ദേഹത്തിന്റെ പത്നി, കവയിത്രി ലൂസി മാലറ്റിന്റേയും സ്വതന്ത്രദൈവചിന്തയുടെ സ്വാധീനത്തിൽ ഗിബ്ബൺ പിന്നെയും "വഴിപിഴച്ചത്" പിതാവിനെ കൂടുതൽ അമ്പരപ്പിലാക്കി.
പരിവർത്തനം നടന്ന് ആഴ്ചകൾക്കകം പിതാവ് ഗിബ്ബണെ ഓക്സ്ഫോർഡിൽ നിന്ന് മാറ്റി, സ്വിറ്റ്സർലൻഡിലെ ലൊസാനിൽ നവീകൃത പാതിരി ദാനിയേൽ പാവിലാർഡിന്റെ ശിക്ഷണത്തിലാക്കി.
ഇവിടെ വച്ചാണ് ഗിബ്ബൺ തന്റെ ഏറ്റവും പ്രധാനപ്പെട്ട രണ്ടു സുഹൃത്തുക്കളെ കണ്ടുമുട്ടിയത്: ഗൈഥേയുടെ "വെർതറുടെ ദുഃഖങ്ങൾ" ഫ്രഞ്ചുഭാഷയിലേക്ക് മൊഴിമാറ്റിയ ഷാക് ജോർജ്ജ് ഡെയ്‌വർഡൺ ആയിരുന്നു അവരിലൊരാൾ; പിന്നീട് ഷെഫീൽഡ് പ്രഭു ആയിത്തീർന്ന ജോൺ ബേക്കർ ഹോൾറോയ്ഡ് രണ്ടാമനും.
കുടുംബസ്വത്തിലുള്ള അവകാശം നിഷേധിക്കുമെന്ന് പിതാവ് ഭീഷണിപ്പെടുത്തിയതിനെ തുടർന്ന്, ഒന്നരവർഷത്തിനു ശേഷം 1754-ലെ ക്രിസ്മസ് ദിനത്തിൽ ഗിബ്ബൺ പ്രൊട്ടസ്റ്റന്റ് മതത്തിലേക്ക് തിരികെ പരിവർത്തിതനായി.
"റോമൻസഭയുടെ വിശ്വാസപ്രമാണങ്ങൾ ഒരു സ്വപ്നം പോലെ മാഞ്ഞുപോയി" എന്നാണ് ഇതേക്കുറിച്ച് ഗിബ്ബൺ പിന്നീടെഴുതിയത്.
ഫലസമൃദ്ധമായ അഞ്ചുവർഷങ്ങൾ ഗിബ്ബൺ ലൊസാനിൽ ചെലവഴിച്ചു.
അദ്ദേഹത്തിന്റെ പാണ്ഡിത്യത്തേയും ആവിഷ്കരണനിപുണതയേയും ഏറെ പുഷ്ടിപ്പെടുത്തിയ വർഷങ്ങളായിരുന്നു അവ.
ഗിബ്ബൺ ലത്തീൻ സാഹിത്യം വായിച്ചു; സ്വിറ്റ്സർലൻഡിലെ പ്രവിശ്യകളുടെ ഭരണഘടനകൾ പഠിച്ച് ആ നാട്ടിലുടനീളം സഞ്ചരിച്ചു; ഹ്യൂഗൊ ഗ്രോത്തിയസ്, ജോൺ ലോക്ക്, പിയറി ബേയ്ൽ, ബ്ലെയ്സ് പാസ്ക്കൽ എന്നിവരുടെ രചനകൾ ആഴത്തിൽ പഠിക്കുകയും ചെയ്തു.
തടയപ്പെട്ട പ്രേമം
ജീവിതത്തിൽ ഉണ്ടായ ഒരേയൊരു പ്രേമബന്ധത്തിൽ ഗിബ്ബൺ പെട്ടതും ഇക്കാലത്താണ്: ക്രാസി പാതിരിയുടെ മകൾ, പിന്നീട് ഫ്രാൻസിലെ ലൂയി പതിനാറാമൻ രാജാവിന്റെ ധനമന്ത്രി ജാക്ക് നെക്കറുടെ പത്നിയും പേരുകേട്ട മദാം ദ സ്റ്റാളിന്റെ അമ്മയും ആയിത്തീർന്ന സൂസാൻ കുർക്കോഡായിരുന്നു പെൺകുട്ടി.
അവർ ഊഷ്മളപ്രേമത്തിലാവുകയും ഗിബ്ബൺ വിവാഹാഭ്യർത്ഥനനടത്തുകയും ചെയ്തെങ്കിലും ഗിബ്ബന്റെ പിതാവിന്റെ ശക്തമായ എതിർപ്പും, സ്വിറ്റ്സർലൻഡ് വിട്ടുപോകാൻ സൂസാൻ വിസമ്മതിച്ചതും മൂലം വിവാഹം അസാദ്ധ്യമായി.
1758-ൽ ഗിബ്ബൺ പിതാവിനെ കാണാൻ പോയി.
തന്റെ തീരുമാനത്തെ പുത്രൻ ധിക്കരിക്കുന്നത് അദ്ദേഹം ഇഷ്ടപ്പെട്ടിരുന്നില്ല.
ഗിബ്ബൺ അതിനെ വിശദീകരിച്ചത് ഇങ്ങനെയാണ്: "വേദനിപ്പിക്കുന്ന ഒരു ആന്തരികസമരത്തിനൊടുവിൽ ഞാൻ എന്റെ വിധിക്കു വഴങ്ങാൻ തീരുമാനിച്ചു: കാമുകൻ നെടുവീർപ്പിട്ടു, മകൻ അനുസരിച്ചു."
സൂസൻ അദ്ദേഹത്തിനുവേണ്ടി കാത്തിരിക്കുമെന്ന് പറഞ്ഞെങ്കിലും ഗിബ്ബൺ അവരുമായുള്ള അടുപ്പം അവസാനിപ്പിച്ചു.
അവരുടെ ഒടുവിലത്തെ വികാരനിർഭരമായ കൂടിക്കാഴ്ച 1764-ലെ വസന്തകാലത്ത് ഫ്രാൻസിലെ ഫെർണിയിലാണ് നടന്നത്.
ഒരു വർഷത്തിനുശേഷം അവർ വീണ്ടും ഒരുവട്ടംകൂടിയെങ്കിലും കണ്ടുമുട്ടിയിട്ടുണ്ട്.
ആദ്യപ്രശസ്തി, ദീർഘയാത്ര
ഇംഗ്ലണ്ടിൽ മടങ്ങിയെത്തിയ ഗിബ്ബൺ, സാഹിത്യത്തിന്റെ പഠനത്തെക്കുറിച്ച് ഒരു പ്രബന്ധം { Essai sur l'Étude de la Littérature ) എന്ന കൃതി ഫ്രഞ്ചുഭാഷയിൽ പസിദ്ധീകരിച്ചു.
പാരീസിലെങ്കിലും ഇത് അദ്ദേഹത്തിന് എഴുത്തുകാരനെന്ന നിലയിൽ പ്രശസ്തി നേടിക്കൊടുത്തു.
1759 മുതൽ 1770 വരെ തെക്കൻ ഹാമ്പ്ഷയർ മിലിഷ്യാ എന്ന സൈനികവിഭാഗത്തിൽ പ്രവർത്തിച്ചു.
അതിൽ നിന്ന് വിമുക്തി കിട്ടിയത് സപ്തവത്സരയുദ്ധത്തിന്റെ സമാപ്തിയിൽ ആ സേനാവിഭാഗം തന്നെ പിരിച്ചുവിടപ്പെട്ടപ്പോഴാണ്.
അടുത്ത വർഷം യൂറോപ്പിൽ ഒരു വിശാലപര്യടനത്തിന് അദ്ദേഹം ഇറങ്ങിത്തിരിച്ചു.
"തളർച്ചയും തകർച്ചയും" ഗെൻസറിക്കിന്റെ വാൻഡൽ സൈന്യം ക്രി.
455-ൽ റോം കൊള്ളയടിക്കുന്നു.
1770-ൽ ഗിബ്ബന്റെ പിതാവ് മരിച്ചു.
പൈതൃകമായി കിട്ടിയ എസ്റ്റേറ്റിൽ അറ്റകുറ്റപ്പണികൾക്കു പണം മുടക്കിയശേഷവും അല്ലലില്ലാതെ മാന്യമായി തുടർന്ന് ജീവിക്കാൻ ഗിബ്ബണെ അനുവദിച്ചു.
ലണ്ടണിലെ ബെന്റിക് തെരുവിൽ അദ്ദേഹം താമസമാക്കി.
1773 ഫെബ്രുവരിയായപ്പോൾ അദ്ദേഹം ഉത്സാഹിച്ച് എഴുത്ത് തുടങ്ങിയിരുന്നു.
നേരമ്പോക്കിനുള്ള ഇടവേളകൾ മനപൂർവം അനുവദിച്ചുകൊണ്ടായിരുന്നു എഴുത്ത്.
ലണ്ടണിലെ പൊതുജീവിതത്തിൽ അദ്ദേഹം സജീവമായി പങ്കുചേർന്നു.
സാമുവൽ ജോൺസന്റെ സാഹിത്യസഭ അടക്കമുള്ള ക്ലബ്ബുകളിൽ അദ്ദേഹം അംഗമായിരുന്നു.
ഇടക്കിടെ സുഹൃത്ത്, സസക്സിലെ ഹോൾറോയ്ഡുമായും ഒത്തുചേർന്നു.
ഒലിവർ ഗോൾഡ്സ്മിത്തിനെ പിന്തുടർന്ന് അദ്ദേഹം റോയൽ അക്കാദമിയിൽ പുരാതനചരിത്രത്തിന്റെ പ്രൊഫസറായി.
പ്രതിഫലത്തോടുകൂടിയതല്ലെങ്കിലും ഏറെ മാനിക്കപ്പെട്ടിരുന്ന സ്ഥാനമായിരുന്നു അത്.
1774-ൽ അദ്ദേഹം ഫ്രീമേസൺ എന്ന സ്വതന്ത്ര ക്രിസ്തീയ കൂട്ടായ്മയിലും സ്വീകരിക്കപ്പെട്ടു.
അതേവർഷം തന്നെ, ക്രോൺവാളിലെ ലിസ്കെയാർഡിൽ നിന്ന് അദ്ദേഹം ജനപ്രതിനിധിസഭയിലേക്ക് തെരഞ്ഞെടുക്കപ്പെട്ടു.
ബന്ധുവും അഭ്യുദയകാംക്ഷിയുമായ എഡ്വേഡ് ക്രാഗ്സ് ഇലിയറ്റിന്റെ ഇടപെടൽ മൂലമാണ് ഈ തിരഞ്ഞെടുപ്പ് നടന്നത്.
പിൻകസേരകളിൽ അറിയപ്പെടുന്ന മൗനിയായി സഭാനടപടികളിൽ താത്പര്യം കാട്ടാതെയാണ് അദ്ദേഹം ജനസഭയിൽ സമയം പോക്കിയത്.
ഈ അലസത ഒരുപക്ഷേ മനപൂർവം തെരഞ്ഞെടുത്തതാകാം.